text: Полицай ще стои 10 години зад решетките, опитал да убие колега
  https://blitz.bg/obshtestvo/politsay-shche-stoi-10-godini-zad-reshetkite-opital-da-ubie-kolega_news68686.html Blitz.bg София, България 22 Ян. 2010, 14:47 235 прочита 0 коментара
  Полицай от Стамболийски получи присъда от 10 години лишаване от свобода за опит за убийство на свой колега. Срещу 34-годишния Димитър Генчев е повдигнато обвинение по за опит за умишлено убийство на лице от състава на МВР при изпълнение на служебните му задължения.
  Драмата се разигра на 1 април 2009 г. в сградата на районното полицейско управление на Стамболийски. <br /> <br /> Димитър Генчев срещнал колегата си старши полицай от Икономическа полиция Красимир Тарев, който е на 41 години, извадил служебното си оръжие и го прострелял в корема. <br /> <br /> Състав на окръжния съд в Пловдив постанови Генчев да излежи присъдата при първоначално строг режим в затвор от закрит тип. От 10-годишната присъда ще се приспадне времето от 1 април досега, излежано в следствения арест. <br /> <br /> Осъденият ще трябва да плати и разноските по делото, направени от всички страни, в размер на 2800 лева. Защитата на Димитър Генчев &ndash; адвокат Красимир Елдъров, заяви, че ще обжалва присъдата, тъй като прокуратурата не е доказала мотив за умишленост на деянието, а не е редно всеки неволен изстрел да се наказва с такава строга присъда.<br /> <br /> До ден днешен така и не стана ясна каква е причината за прострелването на Красимир Тарев.<br /> <br /> <b>Димана Тодорова, БЛИЦ</b>